Den Vest-Sjællandske Avis, 1830-06-19
Fra alle Sider hører man tale om Opgravninger af Oldsager, og allevegne finder man Grave og Gravværelser, ja endog Brudstykker af Romerske Landeveie, som man hidin til ikke har kiendt; men de Mosaiker man har fundet i den sidste Tid ere fra det 4de og 5te Seculum, og ere ikke nær saa vigtige som de en Mailandsk Greve for 4 Aar siden opdagede i Caracallas Bade. Den Berlinske Avis meddeler følgende Efterretninger fra Lissabon af 12te Mai; Don Miguel er kommen tilbage fra sit Jagtpartie til Zamora-CorreaDestoværre er det ikke heller dennegang gaaet af uden ulykkelige Tilfælde, en Kavalleer ved Hoffet, som forfulgte en Tyr paa Marken reed over en Kone som døde deraf uden at denne Passage syntes at giøre stor Opsigt ved Hoffet. De Ulykkelige, som ere fordømte til at forvises til Jndien og ere bragte ombord paa Skibet St. Joad Magnanimo, ere udsatte for store Lidelser; thi man har bragt 160 Forviiste ombord paa Skibet, uagtet der er kun Plads til 80, saa at de ere udsatte for at qvæles. Her seer man gamle Officere bedækkede med Saar, som de have erholdet i Fædrenelandets Tieneste, agtværdige Magistratspersoner, gamle geistlige Personer og Kiøbmænd lænkede to og to til hinanden, saa at de knap kunne røre sig; Koner som ledsage deres Mænd og bære deres Børn paa Armen, og som dog alle lydeligen erklære, at de ansee sig for lykkelige ved at de ere indspærrede paa Skibet, og ikke længer i Taarnet St. Juligo. Saavel i Hovedstaden som i Provinserne hersker megen Elendighed. Royalisterne erklære høit, at man har skuffet dem, forlade hemmelig Don Miguels Tieneste og ville finde sig i enhver Forandring, naar man kun ikke vil giøre dem nogen Fortred. Deres hele Had har fornærværende Tid vendt sig imod Englænderne (som Don Miguels Partie i det mindste maae være meget forbunden, da dette Land finder sig ganske roligt, i at han brød den Forpligtelse, som han havde indgaaet da han forlod England og begav sig til Portugal). Det er nu ganske bestemt, at den Spanske Gesandt har ophørt med sine Funktioner. Vaabenet hænger vel endnu over Porten til hans Pallads; men at det ikke er nedtaget, skal allene være skeet med Hensyn til det udvortes Skin; thi Gesandten har selv forladt Hovedstaden og har begivet sig paa Landet. Man forsikkrer, at han har faaet Ordre fra sit Hof til om kort Tid at forlade Portugal. – Fra Madrid tales om, at en Observations Armee skal opstilles paa den Portugisiske Grændse under Commando af Marqvis de la Amarillas. Man veed at en anden Observationssarmee er trukken sammen paa Grændserne af de Baskiske Provinser, hvilke besidde visse Forrettigheder, som Regieringen vil betage dem; men man siger nu at Provinsen Navarra har allerede underkastet sig og affundet sig med Regieringen ved at betale den en Million og 330,000 Rigsdaler. De liberale Franske Blade søge at udbrede, at Observationsarmeen er bestemt til at rykke ind i Frankerige, for at hielpe Kongen til at afskaffe Constitutionen, dersom Valgene skulde udfalde imod den Franske Regierings Øn ske. - Expeditionen til Mexico skal endnu ikke være opgivet. Spanien faaer nu ogsaa et Dampskib, som skal seile imellem Kysterne og de Balariske Øer. - Kongen af Nederlandene har den 2d. Juni ladet Jndenlandsk Ministeren slutte Generalstaternes Forsamling med en Tale, hvori han opregnede de Beslutninger, som vare fattede i Sessionens Forløb og tilkiendegav Kongens Tilfredshed uagtet de dirergerende Meninger, som have fundet Sted under Forhandlingerne; især har Hans Majestæt været tilfreds med de Jndskrænkninger af Misbrugene af Trykkefriheden, som ere blevne vedtagne Det Engelske Underhuus fortsætter sine Forhandlinger, men som ikke ere af stor Jnterresse. Hr. O'Connel kommer ingen Vei med sine radicale Reformationsplaner, og hans Motion om at faae Tilladelse til at indbringe en Bill i den Anledning blev forkastet med 319 imod 13 Stemmer, men selv saadanne Mænd, som Lord John Russel, som dog ønsker en modificeret Parlaments reformation, og den bekiendte Oppositions=Taler Hr. Brougham erklærede sig imod ham; denne Sidstes Tale skal have været i høi Grad glimrende og tankerig. – J Overhuset bliver Oppositionspartiet ved at klemme løs paa Ministeriet formedelst Grændsebestemningen af Grækenland, som var Grunden til Prins Leopolds Abdication. Selv Bladet Times maae tilstaae, at denne Grændse er ganske uhensigtsmæssig; men desuagtet angriber det saavel Prinsens som Greven af Capodistrias Forhold paa det haardeste. Hiin beskylder det for Svaghed og Selvmodsigelse, og denne for List og Falskhed. Det erklærer: at det vil blive meget vanskeligt at faae Sagen forandret og at formaae Porten til at antage en anden Grændsebestemmelse.